দেশের জনপ্রিয় সংগীতশিল্পীদের মধ্যে অন্যতম নাজমুন মুনিরা ন্যান্সি। ২০০৬ সালে ‘হৃদয়ের কথা’ ছবিতে গান গেয়ে মিডিয়ায় যাত্রা শুরু হয় তাঁর। এরপর অসংখ্য গানে কণ্ঠ দিয়ে জনপ্রিয়তা ও পরিচিতি পান তিনি। তাঁর গাওয়া উল্লেখযোগ্য গানগুলো হলো ‘পাগল তোর জন্য রে’, ‘ভালোবাসি তোমায়’, ‘দ্বিধা’, ‘আকাশ হতে আমি চাই’ ও ‘শিশির ভেজা’ ইত্যাদি। ২০১১ সালে ‘প্রজাপতি’ ছবিতে গান গেয়ে প্রথমবারের মতো জাতীয় চলচ্চিত্র পুরস্কার পান তিনি।